**ტექნიკური დავალება**

**პროექტის მოკლე აღწერა**

დაბა წყნეთში, ნუშის ბაღების დასახლებაში 12.2 ჰექტარზე, 111 მიწის ნაკვეთისათვის, შპს „ჯორჯიან უოთერ ენდ ფაუერი“ გეგმავს საკანალიზაციო ქსელის მოწყობას. აღნიშნული ტერიტორია წარმოადგენს რთულ დახრილ რელიეფს, რომლის ლანდშაპტის სამხრეთის მხარე ციცაბო კლდესთან მთავრდება, ხოლო ჩრდილოეთი მხარე ბუნებრივი ხევით არის შემოსაზღვრული. საპროექტო არეალში საყოფაცხოვრებო წყლების თავმოყრა თვიდენით შესაძლებელია, მხოლოდ ლანდშაპტის ქანობის მიმართულებით ზემოთ აღნიშნული ციცაბო კლდისა და ბუნებრუვი ხევის შესართავთან, საიდანაც საკანალიზაციო კოლექტორის თვითდენით განვითარება შესაძლებელია ხევში სახიდე კონსტრუქციებზე მოსაწყობიბი კანალიზაციის კოლექტორის მეშვეობით (ს/კ 01.20.01.176.002) მიწის ნაკვეთამდე, შემდეგ კი, ფეკალური მასა წყნეთის მიმართულებით GWP-ს არსებულ საკანალიზაციო კოლექტორში გადატუმბვით არის შესაძლებლი. ამიტომ (ს/კ 01.20.01.176.002) მიწის ნაკვეთზე დაგეგმილია 233,6 მ2 ფართის გამიჯვნა და შეძენა, სადაც უნდა მოეწყოს 50ლ/წმ წარმადობის სატუმბო სადგური და საკანალიზაციო კოლექტორამდე წნევიანი 250 მეტრი მილსადენი.

**ტექნიკური დავალება და მომსახურების აღწერა**

კონკრეტული ტექნიკური დავალება ითვალისწინებს ზემოთ აღნიშნული საპროექტო კონცეფციიდან, მხოლოდ ხევში მოსაწყობი 224 მეტრი ცვალებადი სიმაღლის ხიდის კონსტრუქციის მოწყობას D=300 მმ საკანალიზაციო კოლექტორისათვის და შესაძენი 233,6 მ2 მიწის ნაკვეთზე, საპროექტო სატუმბო სადგურისათვის ტერიტორიის კეთილმოწყობის პროექტის მომზადებას.

1. წყალარინების სატუმბო სადგურისათვის 233,6 მ2 ფართის ტერიტორიის კეთილმოწყობა:

* განსაზღვროს ექსპლუატაციის მიმართულებამ სატუმბის დეტალები: ჩამდინარე წყლების რეზერვუარის ტიპი, მიწისზედა და მიწისქვედა ინფრასტრუქტურა, მომსახურე პერსონალის საჭიროება და ა.შ.
* ტერიტორიის ტოპოგადაღება
* გეოლოგიური კვლევა
* გეოლოგიური ექსპერტიზა
* არსებული ქანობიანი ტერიტორიის ჰორიზონტალური ვაკისის (დანართი1-ზე ნაჩვენები ნიშნულების შესაბამისად) მოწყობა, საყრდენი კედლებისა და შემოღობვის პროექტის მომზადება
* საყრდენი კედლების არქიტექტურული და კონსტრუქციული პროექტი
* კონსტრუქციული პროექტის ექსპერტიზა
* რესურსული და კრებსითი ხარჯთაღრიცხვა

1. წყალარინების კოლექტორისათვის 200 მეტრი სახიდე კონსტრუქციის მოწყობა:

* ტერიტორიის ტოპოგადაღება
* გეოლოგიური კვლევა
* გეოლოგიური ექსპერტიზა
* სახიდე კონსტრუქციის არქიტექტურული და კონსტრუქციული პროექტი (დანართი1-ზე ნაჩვენები ნიშნულების შესაბამისად)
* კონსტრუქციული პროექტის ექსპერტიზა
* რესურსული და კრებსითი ხარჯთაღრიცხვა

**ნორმატიული დოკუმენტები**

პროექტის მომზადებისას გათვალისწინებული უნდა იყოს მოქმედი სამშენებლო წესების და ნორმების მოთხოვნები (მაგრამ არ შემოიფარგლება):

* საქართველოს მთავრობის დადგენილება №41 2016 წლის 28 იანვარი ქ. თბილისი ტექნიკური რეგლამენტის „შენობა-ნაგებობის უსაფრთხოების წესების “დამტკიცების თაობაზე;
* საქართველოს მთავრობის №41 დადგენილება 2014 წლის 6 იანვარი ქ.თბილისი შეზღუდული შესაძლებლობის მქონე პირებისათვის სივრცის მოწყობისა და არქიტექტურული და გეგმარებითი ელემენტების ტექნიკური რეგლამენტის დამტკიცების თაობაზე;
* საქართველოს მთავრობის დადგენილება N57 2009 წლის 24 მარტი „მშენებლობის ნებართვის გაცემის წესისა და სანებართვო პირობების შესახებ“
* საქართველოს მთავრობის დადგენილება №63 2017 წლის 6 თებერვალი ქ. თბილისი - „მშენებლობის ნებართვის გაცემის წესისა და სანებართვო პირობების შესახებ“ საქართველოს მთავრობის 2009 წლის 24 მარტის №57 დადგენილებაში ცვლილების შეტანის თაობაზე;
* საქართველოს მთავრობის დადგენილება №59 2014 წლის 15 იანვარი ქ. თბილისი ტექნიკური რეგლამენტის - დასახლებათა ტერიტორიების გამოყენებისა და განაშენიანების რეგულირების ძირითადი დებულებების დამტკიცების თაობაზე;
* СП 118.13330.2012 Общественные Здания и Сооружения;
* СНиП II-Л.4-62. Строительные нормы и правила. Часть II, раздел Л. Глава 4. Общеобразовательные
* СНиП 3.02.01-87 «Земляные сооружения, основания и фундаменты».;
* СНиП 3.05.04-85 «Наружные сети и сооружения водоснабжения и канализации».;
* СНиП III-10-75 «Благоустройство территории».;
* СНиП 2.05.02-85 «Автомобильные дороги».;
* СНиП 12-01-2004 «Организация строительства»;
* СНиП 12-03-2001 «Безопасность труда в строительстве. Часть 1. Общие требования»;
* СНиП 12-04-2002 «Безопасность труда в строительстве. Часть 2. Строительное производство»;
* СНиП 2.04.03-85\* Канализфция. Наружные сети и сооружения;